Wenke W – Roekeloos
Raak ontslae van kerswas op klere deur 'n bruin papiersak daarop te sit en dit met 'n warm strykyster te stryk.
Gooi 'n ½ koppie suurlemoensap in die laaste spoelsiklus van jou wit wasgoed. Dit hou jou wit klere mooi wit.
Gebruik asyn as 'n wasgoedversagmiddel. Die klere ruik nie daarna nie, dit maak die wasgoed sag en dit breek die waspoeier in so 'n mate af dat dit nie persone met allergieë irriteer nie.
Gooi 'n koppie witasyn in die laaste spoelsiklus van jou wit wasgoed. Dit verwyder die seep meer deeglik.
Wanneer jy jou wasmasjen skoonmaak moet jy die waspoeierbakkie uithaal (indien moontlik) en in warm water laat week. Borsel die hoekies met 'n tandeborsel.
Maak jou wasmasjien skoon deur dit 'n wassiklus te laat doen sonder wasgoed en waspoeier met net warm water en 750 ml asyn.
Gebruik 'n mengsel van peroksied en Engelse sout vir watervlekke in 'n emaljebad.
Om wit handsakke of skoene skoon te maak vryf jy hulle met ´n lap gedoop in Dettol.
1 teelepel olyfolie by wit wolgoed laat dit mooi spierwit bly.
Wanneer jy iets op 'n muur plak met wondergom maak dit soms 'n vetkol. Plak eers kleeflint waar jy die wondergom gaan plak. Dit verhoed die kolle.
Verdun 'n rooiwynvlek dadelik met witwyn en was.
Strooi dadelik sout op die rooiwynvlek en was.
Net 'n wenk vir diegene wat in Brittanje bly en nie wynsteensuur by 'n supermark op die rak kry nie – probeer apteke!